د افغانی سرې میاشتې سرپرست عمومی رئیس مولوی مطیع الحق خالص هرات کې له زلزله ځپلو سره د مرستو د همغږۍ او جلب په موخه د سیمې لپاره د ملی ټولنو د نړیوال غورځنګ له مسؤل الیګزاند میتو او افغانستان کې د ترکیې د سرې میاشتې له مسؤل فرید ضیاء سره په هرات ولایت کې ناسته ترسره کړه. ناسته کې چې په کې د افغانستان لپاره د ملی ټولنو د نړیوال غورځنګ مسؤل نیسیفوړ مګندی هم ګډون درلود؛ ژمنه وشوه، چې په ګډه به زلزله ځپلو سیمو ته له بهرنیو مرستندویو بنسټونو مرستې راجلبوی او د زلزله ځپلو په لاسنیوی کې به پراخ ګډ خدمات ترسره کوی.